PLANB แนวโน้มกำไร Q3 โตดีต่อเนื่องแนะซื้อเป้า 7.10 บ.
PLANB แนวโน้มกำไร Q3 โตดีต่อเนื่องแนะซื้อเป้า 7.10 บ.
29 ส.ค. 2561

บล.ฟินันเซีย ไซรัส  ระบุในบทวิเคราะห์วันนี้(29ส.ค.) ว่า บริษัท แพลน บี มีเดีย จำกัด (มหาชน) หรือ PLANB หลังไตรมาส2/61 กำไรโต 10% เทียบไตรมาสก่อนหน้า, 26% เทียบช่วงเดียวกันของปีก่อนและครึ่งแรกปีนี้กำไรโต 32%  คงมองบวกต่อแนวโน้มกำไรไตรมาส 3/61 โตดีต่อเนื่อง ตามปกติรายได้จะสูงในช่วงไตรมาส2-3ของปี และการเติบโตของตลาดโฆษณาสื่อนอกบ้าน ที่ดีกว่าตลาดโฆษณาโดยรวม รวมทั้งการขยายพื้นที่สื่อดิจิตอลในทำเลยุทธศาสตร์หลักๆ
อีกทั้งการซื้อหุ้น 19.48% ใน BMN บ.ย่อยของ BEM ที่ทำธุรกิจสื่อในรถไฟฟ้าใต้ดิน MRT จะเพิ่มโอกาสได้บริหารสื่อรถไฟฟ้าสายสีน้ำเงินส่วนขยายในอนาคต อย่างไรก็ตามราคาหุ้นในช่วง 1-2 เดือนที่ผ่านมาขึ้นมาจน Upside จำกัด เมื่อเทียบกับราคาเป้าหมายที่ 7.10 บาท จึงปรับคำแนะนำลงจากซื้อเป็นถือ